paragraph_text: Ursula Gertrud von der Leyen (rođena Albrecht; Ixelles, Belgija, 8. listopada 1958.) njemačka je političarka koja je od 1. prosinca 2019. godine predsjednica Europske komisije. U njemačkoj Vladi je od 2005. godine, obnašajući dužnosti ministrice obitelji i mladih (2005. - 2009.), ministrice rada i civilnih poslova (2009. - 2013.), te ministrice obrane (2013. - 2019.). Članica je Kršćansko-demokratske unije (CDU), kao i Europske pučke stranke (EPP).